text: Dos nous vehicles per la Policia Local de Palafrugell • Ràdio Capital de l'Empordà
  La Policia Local de Palafrugell ha incorporat dos nous vehicles a la seva flota mòbil. Actualment el cos compta amb 4 cotxes, 1 furgoneta i 9 motocicletes. Entre aquests vehicles, hi ha dos cotxes amb kit de detinguts, 1 cotxe patrulla, 1 furgoneta d'atestats, 7 scooters per a la policia comunitària i 2 motos de patrulla.
  Els vehicles que s'han adquirit a manera de rènting, com tots els que composen la flota, serviran per substituir els cotxes antics. La intenció és millorar la comoditat als agents, tot oferint una major seguretat per realitzar les diferents tasques del servei.
  Amb el canvi establert, els agents podran seguir treballant en la millora de l'equipament de la Policia Local per donar un servei de més proximitat als ciutadans i al mateix temps comptar amb les especificitats de seguretat i prevenció requerides als vehicles policials.